107. ΑΠΟΦΑΣΙΣ ΥΠΟΥΡΓΩΝ ΟΙΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΣΤ/2870 της 28/29 Ιαν. 1974  (ΦΕΚ Β΄ 92) Περί τρόπου εισπράξεως και αποδόσεως των υπέρ Τ.Σ.Α., Ε.Λ.Π.Α. και Ταμείου Νομικών δικαιωμάτων κατά την απογραφήν, ταξινόμησιν, επιθεώρησιν, χορήγησιν και αντικατάστασιν πινακίδων, έκδοσιν αδειών οδηγήσεως και κυκλοφορίας εν γένει και μεταβίβασιν κατά κυριότητα των αυτοκινήτων οχημάτων και μοτοσυκλεττών. Έχοντες υπ’ όψιν: 1)Τας διατάξεις του άρθρ. 4 του Νομ. 2367/1953 «περί τίτλων κυριότητος, ταξινομήσεως αδειών κυκλοφορίας και φορολογίας αυτοκινήτων», ως τούτο τροποποιηθέν ισχύει και 2)Τας διατάξεις του άρθρ. 4 του Ν.Δ/τος υπ’ αριθ. 14/18.6.1973 «περί απογραφής, ταξινομήσεως κλπ. των αυτοκινήτων οχημάτων, ως και της εισπράξεως των αντιστοίχων τελών», αποφασίζομεν: 1.Καθιερούμεν από 4ης Φεβρ. 1974 όπως κατά την είσπραξιν των εσόδων του Δημοσίου, προκειμένου περί απογραφής, ταξινομήσεως, επιθεωρήσεως, χορηγήσεως και αντικαταστάσεως πινακίδων, εκδόσεως αδειών οδηγήσεως και κυκλοφορίας εν γένει και μεταβιβάσεως κατά κυριότητα των αυτοκινήτων οχημάτων και μοτοσυκλεττών, συνεισπράττωνται και τα δικαιώματα εν γένει του Ταμείου Συντάξεων Αυτοκινητιστών (Τ.Σ.Α.), της Ελληνικής Λέσχης Περιηγήσεων και Αυτοκινήτου (Ε.Λ.Π.Α.) και του Ταμείου Νομικών. 2.Η είσπραξις των ως άνω φόρων, τελών και δικαιωμάτων ενεργείται βάσει σημειώματος της αρμοδίας Υπηρεσίας του Υπουργείου Μεταφορών και Επικοινωνιών, εξαιρέσει των περιπτώσεων αρχικής χορηγήσεως αδειών κυκλοφορίας αυτοκινήτων, δι’ ας αρμοδία προς χορήγησιν σχετικού σημειώματος ορίζεται η υπηρεσία της οικείας Οικονομικής Εφορίας. (Μετά την σελ. 208,866) Σελ. 208,867 Τεύχος 514-Σελ. 11 Γενικά περί κυκλοφορίας αυτοκινήτων 21.Ε.α.107 3.Η είσπραξις των υπέρ του Δημοσίου φόρων και τελών και των υπέρ τρίτων δικαιωμάτων ενεργείται δια των Δημοσίων Ταμείων βάσει τριπλοτύπων αποδεικτικών εισπράξεως. 4.Τα κατά τ’ ανωτέρω εισπραττόμενα έσοδα υπέρ Τ.Σ.Α., Ε.Λ.Π.Α. και Ταμείου Νομικών υπόκεινται εις παρακράτησιν ποσοστού 1% επί των εισπράξεων, αποδιδόμενον εις το Ελληνικόν Δημόσιον,ως έσοδον αυτού. 5.Τα υπέρ Τ.Σ.Α., Ε.Λ.Π.Α. και Ταμείου Νομικών πραγματοποιούμενα δια των Δημοσίων Ταμείων έσοδα αποδίδονται τοις δικαιούχοις, δι’ εντολών μεταφοράς εντός του πρώτου 10ημέρου του επομένου από της εισπράξεως μηνός, μετά την κατά τ’ ανωτέρω γενομένην παρακράτησιν του υπέρ του Δημοσίου ποσοστού 1% και πάσης ετέρας τυχόν κρατήσεως ή επιβαλλομένου τέλους. Η παρούσα δημοσιευθήτω δια της Εφημερίδος της Κυβερνήσεως. Σελ. 208,868 Τεύχος 514-Σελ. 12 21.Ε.α.107 Γενικά περί κυκλοφορίας αυτοκινήτων 